钦定古今图书集成/理学汇编/字学典/第083卷 > 《王羲之笔势论十二章》 > 《启心章第二》
## 钦定古今图书集成/理学汇编/字学典/第083卷 > 《王羲之笔势论十二章》 > 《启心章第二》

夫欲学书之法，先干研墨，凝神静虑，预想字形大小
偃仰，平直振动，则筋脉相连，意在笔前，然后作字。若
平直相似，状如算子，上下方整，前后齐平，此不是书，
但得其点画耳。昔宋翼常作是书，繇乃叱之，遂三年
不敢见繇，即潜心改迹。每作一波，常三过折；每作一
点，常隐锋而为之。每作一横画，如列阵之排云；每作
“一戈，如百钧之弩发；每作一点，如危峰之坠石。屈折
如钢钩；每作一牵，如万岁之枯藤；每作一放，纵如足
行之趋骤。状如惊蛇之透水，激楚浪以成文，似虬龙
之蜿蜒。谓其妙也，若鸾凤之徘徊；言其勇也，摆拨似
惊雷掣电。”此乃飞空妙密，顷刻浮沈，统摄铿锵，启发
厥意。能使昏迷之辈，渐觉胜心，博识之流，显然开朗。